Zápisnica
zo zasadnutia Obecného zastupiteľstva vo Veselom
zo dňa 2. 8.  2012

Prítomní: Podľa prezenčnej listiny, ktorá tvorí súčasť zápisnice
Program:
1.	Otvorenie a privítanie prítomných
2.	Schválenie programu zasadnutia
3.	Určenie overovateľov zápisnice a zapisovateľa
4.	Kontrola uznesení
5.	VZN o výške mesačného príspevku na čiastočnú úhradu výdavkov škôl a školských zariadení a určení miesta a času zápisu dieťaťa na plnenie povinnej školskej dochádzky v základnej škole       
6.	VZN o zákaze prevádzkovania hazardných hier na území obce
7.	Schválenie dotácií na rok 2013
8.	Budovanie detského ihriska pri MŠ
9.	Rôzne
10.	Diskusia

1. Zasadnutie OZ otvorila V. Šipková, starostka obce.  Na zasadnutí boli prítomní 4 poslanci a zastupiteľstvo bolo uznášaniaschopné.  

2. V. Šipková, starostka obce prečítala program zasadnutia. Program zasadnutia bol schválený.

3. V. Šipková predložila návrh na určenie zapisovateľa zápisnice pracovníčku OcÚ Veselé Bc. Máriu Krátkú a za overovateľov zápisnice poslancov Adrianu Ďuračkovú a Ľubomíra Duračku.

4. Uznesenia z predchádzajúceho zasadnutia predložila hlavná kontrolórka obce p. Mária Horinová. 

5.	Návrh VZN o výške mesačného príspevku na čiastočnú úhradu výdavkov škôl a školských zariadení a určení miesta a času zápisu dieťaťa na plnenie povinnej školskej dochádzky v základnej škole, ktorým sa mení a dopĺňa VZN obce Veselé 3/2011 predložila starostka obce. Uznesenie OZ nebolo prijaté. Návrh VZN tvorí súčasť zápisnice.

6.	Návrh  VZN o zákaze prevádzkovania hazardných hier na území obce predložila starostka obce. Prejednanie VZN bude na zasadnutí OZ v septembri 2012. Návrh VZN tvorí súčasť zápisnice.

7.	S predpokladanou výškou požadovaných dotácií na činnosť od obce na rok 2013 oboznámila prítomných starostka obce. Poslanci OZ odročili schválenie prideľovania dotácií na  septembrové zasadnutie OZ.

8.	Starostka obce predložila prítomným návrh rekonštrukcie detského ihriska pri MŠ Veselé na parcele č. 272/1 v obci Veselé, k. ú. Veselé. Cenové ponuky na dodávku a montáž prvkov detského ihriska na bezpečnostné kotvy predložili firmy FUN TIME, s. r. o. Bratislava, KUPAS, s. r. o. Svinná 73, Emil Čonka- VIREIN, A. Petrovského 8, Žilina. Na základe cenovej ponuky a predložených podmienok  zo dňa 31. 7. 2012  firmou Emil Čonka- VIREIN, A. Petrovského 8, Žilina, bolo navrhnuté dodávku a montáž prvkov detského ihriska na bezpečnostné kotvy realizovať touto firmou.

9.	Rôzne:
Starostka obce informovala prítomných o:
•	Plánovanom zbere obnoseného šatstva a elektroodpadu,
•	O možnosti zakúpenia vianočného osvetlenia s 25% zľavou do konca augusta, navrhuje zakúpiť osvetlenie v sume cca 2000 €
•	Potrebe vyrobenia 4 ks kovových rebríkov do vodovodných šácht v obci, poklopov na šachty a oplotenia prečerpávačiek kanalizácie.
•	Vývoze žúmp obyvateľom firmou Hykozink Veľké Kostoľany, nakoľko túto službu obec Borovce už nevykonáva. Vývoz žúmp bude zabezpečený vždy vo štvrtok, objednávať vývoz treba na č. t. 0903201221 p. Čarnogurský.
Starostka obce predložila na prejednanie žiadosti Pavla Čeligu, Veľké Kostoľany a Galiny Vatrtovej, Veselé 243. Žiadosti tvoria súčasť zápisnice. Prejednanie žiadostí bolo odložené na septembrové zasadnutie OZ.
Na žiadosť konateľa starostka obce znovu predložila návrh zmluvy spoločnosti VTR – Komunikačné systémy, s. r. o. o pripojení účastníka na sieť TKR v obci Veselé v roku 2012. K tomuto bodu nebolo poslancami OZ prijaté žiadne uznesenie.

10.	Diskusia:
Poslankyňa RNDr. Anna Duračková informovala prítomných, že budovanie vsakovacích jám na dažďové vody je podmienené vybavovaním stavebného povolenia, nakoľko je to vodná stavba a takto by sa mali informovať aj občania. 
Poslanci sa informovali o umiestnení reklamných tabúľ v obci firmou Ľudovít Kohút – pohostinstvo a o vývoze komunálneho odpadu z reštaurácie. Odpovedala starostka obce. Reklamná tabuľa z oplotenia cintorína Ťapkové bola odstránená, povolenie na umiestnenie reklamy na obecnom rozhlase pri Ťapkovskej zastávke je v štádiu vybavovania a reklama pri Plantexe, s. r. o. Veselé bola vybudovaná bez povolenia, čo je tiež v štádiu riešenia. Do reštaurácie boli pridelené ďalšie dve smetné nádoby na vývoz komunálneho odpadu. Likvidáciu odpadových vôd z reštaurácie je prevádzkovateľ reštaurácie povinný zabezpečiť pravidelne  legálnym spôsobom, t. j. buď pripojením nehnuteľnosti vlastníkom na obecnú kanalizáciu alebo vývozom do ČOV vo Veselom. Prevádzkovateľ žumpy je povinný predložiť na požiadanie poverených zamestnancov Obce Veselé doklad o spôsobe zneškodnenia odpadových vôd zo žumpy. 

Vo Veselom 2. 8. 20102

Zapísala: Bc. Mária Krátká                                           .......................................................

Overovatelia zápisnice: 

Adriana Ďuračková                                                     .......................................................

Ľubomír Duračka                                                        .......................................................